பயினி

பயின் என்பது அரக்கு. பயின் மரத்தைப் பயினி (Vateria indica) என்றனர். குன்றத்துக் கோதையர் குவித்து விளையாடிய மலர்களில் ஒன்று பயினி.குறிஞ்சிப்பாட்டு 69

நாவாய்க்கலக் கப்பலில் ஓட்டை விழும்போது பயின் என்னும் அரக்கால் ஓட்டையைப் பழங்காலத் தமிழர்கள் அடைத்தார்களாம்.இதையும், கயிறும், பிணையும் இரியச் சிதையும் கலத்தைப் பயினால் திருத்தும், திசையறி நீகான் -  பரிபாடல் 10-54

வயிரத்துக்குப் பட்டை தீட்டும் சிறுகாரோடன் குச்சி நுனியையும் வயிரக் கல்லையும் பயின் (அரக்கு) வைத்து இணைத்துக் குச்சியைப் பிடித்துக்கொண்டு சாணைக்கல்லில் பட்டை தீட்டுவான். இந்த வயிரக்கல் போல என்ன துன்பம் வந்தாலும் பிரியமாட்டோம் என்கின்றனர் ஒரு காதலர்.சிறுகாரோடன் பயினொடு சேர்த்திய கல் போல் பிரியலம் - அகம் 1-5,

பட்டை தீட்டும் வயிரக்கல் போலத் துன்புறும்போதும் தன் காதலைத் தாயிடம் கூறமுடியவில்லையே எனக் கவலைப்படுகிறாள் ஒரு தலைவி.சிறுகாரோடன் பயினொடு சேர்த்திய கல் போல் நாவினேன் - அகம் 356-3,

இவற்றையும் காண்க
சங்ககால மலர்கள்

வெளியிணைப்புகள்

 பயின் மலர்

அடிக்குறிப்பு

பகுப்பு:குறிஞ்சிப் பாட்டில் வரும் மலர்கள்
பகுப்பு:இந்தியத் தாவரங்கள்
பகுப்பு:மிக அருகிய ஆசியத் தாவரங்கள்
பகுப்பு:தமிழ்நாட்டின் தாவரங்கள்